
Linnavara – Narvas Kangelaste 29

asuva kinnistu müügilepingu sõlmimise tähtaja pikendamine

1.  Asjaolud ja menetluse käik 

Narva Linnavalitsuse poolt võeti 27.08.2008 vastu korraldus nr 1049-k, millega OÜ SHENON KINNISVARA (registrikood 11027166, asukoht Pärnu mnt 105, Tallinn) kinnitati   linnavara – kinnistu aadressil Kangelaste 29 Narvas, katastritunnus 51104:003:0010,  pindala 30 607 m2 ostjaks hinnaga 25 400 000 krooni kaubanduskeskuse, 452 parkimiskohale väljasparkla ja 755 parkimiskohale parkimishoone ehitamiseks järgmistel tingimustel:

· investeeringud omandatavasse varasse vähemalt 120 000 000 (ükssada kakskümmend miljonit) krooni  arvates müügilepingu sõlmimisest vastavalt ostja poolt pakutud graafikule:

· 600 000 (kuuskümmend tuhat) krooni esimese aasta jooksul müügilepingu sõlmimisest;

· 100 000 000 (ükssada miljonit) krooni kolmanda aasta jooksul müügilepingu sõlmimisest;

· 19 400 000 (üheksateist miljonit nelisada tuhat) krooni neljanda aasta jooksul müügilepingu sõlmimisest.

· investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;
· trahvi tasumine ei vabasta ostjat endale võetud kohustuste täitmisest;
· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi;

· müügileping sõlmitakse ühe kuu jooksul käesoleva korralduse jõustumise hetkest ning müügihind kantakse üle enne müügilepingu sõlmimist.

Suuruselt järgmiseks pakkumiseks loeti AS YIT EHITUS (registrikood 10093801, asukoht Tartu, Raatuse 20) pakkumine.

Müügilepingu projekti arutamisel tekkisid osapooltel lahkarvamused mõningate punktide tõlgendamisel. Seoses sellega taotleb OÜ SHENON KINNISVARA müügilepingu sõlmimise tähtaja pikendamist, lähtuvalt Narva Linnavolikogu 09.06.2005. a määrusega nr 18/56 kinnitatud “Linnavara võõrandamise korra” punktist 69.
2. Õiguslikud alused

Kohaliku omavalitsuse korralduse seaduse  § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavolikogu 09.06.2005. a määrusega nr 18/56 kinnitatud “Linnavara võõrandamise korra” punkti 69 kohaselt juhul, kui enampakkumise võitja ei ole ühe kuu jooksul, arvates käesoleva Korra punktis 66 nimetatud linnavalitsuse ostja kinnitamise õigusakti jõustumise hetkest tasunud müügihinda ega sõlminud müügilepingut, tühistab linnavalitsus nimetatud õigusakti ning tunnistab enampakkumise nurjunuks, kui õigusaktis ei nimetatud pakkujat, kes oli teinud suuruselt järgmise pakkumise. Linnavalitsus võib ostja põhjendatud taotlusel kehtestada oma õigusaktiga müügilepingu sõlmimiseks või müügihinna tasumiseks lisatähtaja, mis ei tohi olla pikem kui 1 (üks) kuu.

3. Otsus
3.1. Pikendada osaühingule SHENON KINNISVARA (registrikood 11027166, asukoht Pärnu mnt 105, Tallinn) linnavara – kinnistu aadressil Kangelaste 29 Narvas, katastritunnus 51104:003:0010,  pindala 30 607 m2, hinnaga 25 400 000 krooni, Narva Linnavalitsuse 27.08.2008 korraldusega nr 1049-k kinnitatud tingimustel müügilepingu sõlmimise tähtaega kuni 28.11.2008.a.
3.2. Narva Linnavalitsuse Linnavara- ja Majandusametil teha käesolev korraldus OÜ-ule SHENON KINNISVARA ja AS-ile YIT EHITUS teatavaks.

 

4. Rakendussätted

4.1. Käesolev korraldus jõustub seaduses sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul

arvates Narva Linnavalitsuse poolt korralduse teatavakstegemise päevast. 

